সোমবার (২২ অক্টোবর) অস্ট্রেলিয়ার পার্লামেন্টের হাউস অব রিপ্রেজেন্টেটিভে নিপীড়নের শিকার ব্যক্তি ও তাদের পরিবারের কাছে ক্ষমা চান সেদেশের প্রধানমন্ত্রী স্কট মরিসন। এদিন ৮০০রও বেশি মানুষ পার্লামেন্টের গ্রেট হলে জড়ো হন। উপস্থিতদের উদ্দেশ্য করে স্কট মরিসন বলেন, এই মুহূর্তে আমরা এক কঠিন প্রশ্নের মুখে দাঁড়িয়ে আছি। এমন এক প্রশ্ন, যা সামনে আনাই ভয়াবহ, উত্তর খোঁজার কথা নাইবা বললাম।’ ভুক্তভোগীদের কাছে ক্ষমাপ্রার্থনা করে স্কট মরিসন যখন বিবৃতি পড়ে শোনাচ্ছিলেন, তখন সাবেক ও বর্তমান রাজনীতিবিদদের চোখেও ছিল অশ্রু। অনুষ্ঠানে উপস্থিত কাউকে কাউকে দেখা গেছে ভুক্তভোগী প্রিয়জনের নাম লেখা ব্যাজ পরে আসতে। ওইসব প্রিয়জন যারা নিপীড়নের শিকার হয়েছিল কিন্তু এখন জীবিত নেই অথবা অনুষ্ঠানে অংশ নিতে পারেনি। সোমবার বিকেলের দিকে একটি প্রশ্নোত্তর-পর্ব রাখা হয়েছিল, তবে ভুক্তভোগীদের অনুরোধে তা একদিন পিছিয়ে দেওয়া হয়।